BEC จัดเต็มความบันเทิง ส.ค.นี้ คลายเบื่อช่วงอยู่บ้าน
​BEC เสิร์ฟความบันเทิงเต็มรูปแบบตลอดเดือน ส.ค. สนับสนุนการอยู่บ้านอย่างมีระยะห่างท่ามกลางความอบอุ่นของครอบครัว
28 ก.ค. 2564

บริษัท บีอีซี เวิลด์ จำกัด (มหาชน) หรือ BEC หรือ ช่อง 3 สนับสนุนการอยู่บ้านอย่างมีระยะห่างท่ามกลางความอบอุ่นของครอบครัว ด้วยความบันเทิงเต็มรูปแบบ กับละครน้ำดีจัดลงจอถึง 3 เรื่อง “ดวงตาที่ 3” (I See Dead People), “พฤษภา-ธันวา” รักแท้แค่เกิดก่อน (May-December Romance) และ “ปีศาจแสนกล” (A Devilish Cupid) ตามมาด้วยซีรีส์สัญชาติไทยเนื้อหาน่ารัก “Me Always You รักวุ่นวาย ยัยตัวป่วน” และซีรีส์จีนเรื่องยาว “มีดบินกรีดฟ้า” (The Legend of Flying Daggers) ตำนานมีดบินจะกลับมาสะท้านยุทธจักรอีกครั้ง รวมถึงภาพยนตร์ไทยและหนังฝรั่งเรื่องยาว ทยอยร้อยเรียงนำเสิร์ฟความสนุก
เริ่มกันที่ละคร “ดวงตาที่ 3” (I See Dead People) โรแมนติก คอมเมดี้ สืบสวนสอบสวน ค่าย ซิติเซ่น เคน จำกัด และผู้จัดมือดี “หน่อย บุษกร” นำแสดงโดย “มิว นิษฐา จิรยั่งยืน” ประกบ “เจมส์ มาร์” และถือเป็นละครเรื่องแรกที่ทั้งคู่ได้โคจรมาพบกัน โดยหนุ่มเจมส์รับบท ตรีกาล ชายหนุ่มผู้มีสัมผัสพิเศษ สามารถมองเห็นวิญญาญ แต่ก็กลัวผีขึ้นสมอง ส่วน มิว นิษฐา รับบทเป็น ปุ้ม ลูกสาวเจ้าของตำหนักร่างทรงที่หายไปอยู่กรุงเทพฯ การออกตามหาจึงมาคู่กับการผจญภัยสู้รบกับผีอีกมากมาย ติดตาม ทุกวันจันทร์-อังคาร เวลา 20.30 น.-22.30 น. ต่อจาก ละคร ตามรักคืนใจ
มาถึงเรื่องที่ 2 กับละครรักต่างวัยสุดแปลกแหวกแนว “พฤษภา-ธันวา” รักแท้แค่เกิดก่อน (May-December Romance) แนวโรแมนติค คอมเมดี้ ภายใต้คำโปรยสั้นๆสุดเก๋ไก๋ว่า รักเรา ไม่ “แก่” เลย ของผู้จัด “โดนัท มนัสนันท์” นำโดยพระนางเคมีคู่ใหม่ “ริว วชิรวิชญ์” และ “แยม มทิรา” เรื่องราวของคุณป้าอายุ 52 ปี ที่ถูกความรัก‘เท’เพราะความแก่ จนหันไปพึ่งศัลยกรรมกลายร่างเป็น “ซิส-อร” สาวน้อยวัย 25 เริ่ด! สะแมนแตน! และได้ตกหลุมรักครั้งใหม่กับหนุ่มรุ่นลูก ติดตาม ทุกวันศุกร์ เวลา 20.30 น.-22.30 น. และเสาร์-อาทิตย์ เวลา 20.25-22.25 น. ต่อจาก ละคร รักนิรันดร์จันทรา
อีกหนึ่งเรื่องที่ช่อง 3 ขอเอาใจครอบครัวคนไทย ด้วยละครโรแมนติกคอมเมดี้ ของคนกับผีใน “ปีศาจแสนกล” (A Devilish Cupid) แห่งค่าย ดี วัน ทีวี จำกัด โดย “น้อง พรสุดา ต่ายเนาว์คง” ว่าด้วยเรื่องราวอันแสนจะกุ๊กกิ๊กของปีศาจเจ้าสำราญอายุร้อยปี นำแสดงโดย “เกี๊ยก-วัทธิกร เพิ่มทรัพย์หิรัญ” ที่เปลี่ยนบทบาทมาเล่นเป็นปีศาจหรือเรียกให้ดีๆก็คือ(ผี) เป็นครั้งแรก ความเจ้าเล่ห์แสนกลมีครบ เพราะเมื่อความรักของมนุษย์ไปไม่ถึงไหนสักที (ผี) ก็ขอยื่นมือเข้ามาเอี่ยว ประกบสองพระนาง “โบ๊ท-ธารา ทิพา” และ “ลาล่า-ลาริสา  มิษฎา วิลมอทท์” ติดตาม ทุกวันจันทร์-ศุกร์ เวลา 19.00-20.00 น. เริ่ม 4 สิงหาคม 2564 เป็นตอนแรก
ต่อด้วยละครน่าดู “ไข่มุกมังกรไฟ” ผลงาน บริษัท เป่า จิน จง จำกัด การันตีในความดุเด็ดเผ็ดบู๊ ด้วยเรื่องราวของสองมังกรลุ่มน้ำโขงที่ต้องห้ำหั่นกันบนเส้นทางค้ายาเสพติด ชะตาชีวิตของไข่มุกงามต้องถูกหล่อหลอมด้วยเลือด อำนาจ และน้ำตา นำแสดงโดย “เพื่อน คณิน ชอบประดิถ” “วาวา ณิชชา โชคประจักษ์ชัด” “อาโป ณัฐวิญญ์ วัฒนกิติพัฒน์” และนักแสดงสมทบอีกมากมาย ติดตาม ทุกวันจันทร์-วันศุกร์ เวลา 14.20 -16.00 น. ต่อจากละคร เพลิงนาคา
และยังได้นำละคร พีเรียด โรแมนติก ดราม่า เรื่อง “วนิดา” กลับมาลงจอพร้อมออกอกาศให้แฟนๆได้หายคิดถึง ในผลงานสุดปราณีตของ บริษัท ฮู แอนด์ ฮู จำกัด โดย “ไก่ วรายุฑ มิลินทจินดา” นำแสดงโดย “ติ๊ก เจษฎาภรณ์ ผลดี” และ “แอฟ ทักษอร ภักดิ์สุขเจริญ” วนิดา ถือเป็นละครที่มีความเป็นเอกลักษณ์ทั้งเนื้อหาและบทพูดที่หาดูได้ยาก รวมถึงความโดดเด่นของเสื้อผ้าเครื่องแต่งกายในยุค 50s ที่ได้สร้างความประทับใจกับกระโปรงสุ่มเอวเล็กไม่รู้ลืม ติดตาม ทุกวันจันทร์-วันเสาร์ เวลา 18.00 -19.00 น. ต่อจากละคร รักกันพัลวัน
เข้าสู่โหมดซีรีส์ไทยสุดน่ารักเรื่อง “Me Always You รักวุ่นวายยัยตัวป่วน” แนวรักโรแมนติกคอมเมดี้ของบริษัท Century UU ภายใต้การดำเนินงานของ Li Fude ที่เปิดประเดิมซีรี่ส์ไทยเรื่องแรกโกอินเตอร์เต็มตัว โดยนำไปออกอากาศสดคู่ขนานพร้อมกัน 2 ประเทศ ทั้งไทยและจีน บนช่อง Anhui TV รวมถึงยังขึ้นสตริมมิ่ง Migu Video แพลตฟอร์มรายใหญ่ชื่อดังของประเทศจีน แฟนๆทั้งไทยและจีนจะได้พบกับเรื่องราวความป่วนของยัยลูกเป็ดขี้เหร่ และชายหนุ่มที่เป็นรักแรกในวัยเด็ก จากเด็กชายอ้วนเตี้ยขาดความภาคภูมิใจ เติบโตเป็นหนุ่มหล่อนักเรียนอังกฤษที่จำเธอไม่ได้!! งานนี้ต้องดึงเพื่อนรักคนสวยมาสวมบทบาทแทน แต่ยัยเพื่อนคนดีกลับมาตกหลุมรักชายคนเดียวกันซะนี่! นำแสดงโดย “ฟาง ธนันต์ธรญ์ นีระสิงห์” ประกบ “เป้ อารักษ์ อมรศุภศิริ” และ “มะลิ มาลินีแอคเดอเลค โคทส์” รักป่วนๆครั้งนี้จะเป็นอย่างไร ติดตาม ทุกวันศุกร์-วันเสาร์ เวลา 23.00-24.00 น.เริ่มตอนแรก 27 สิงหาคม 2564
ทางด้านซีรีส์จีนก็พลาดไม่ได้เพราะในช่วง แชนแนล ทรี ซีรีส์ สำหรับเดือนสิงหาคมมีหนังจีนเรื่องยาวคุณภาพแน่น “มีดบินกรีดฟ้า” (The Legend of Flying Daggers) นำเสนอการต่อสู้ที่เป็นตำนานมีดบินอันลือลั่น และยังเป็นซีรีส์ที่รวมเอาพระนางสวยหล่อระดับอินเตอร์มาอยู่ร่วมกันด้วย กล่าวถึง “ลี้ไฮว” หลานชายของ “ลี้น้อยมีดบิน” หรือลี้คิมฮวง ที่หายสาบสูญไปหลังจากการท้าประลองยุทธและทำให้เจ้าสำนักกิมงึ้ง เซี่ยงกัวกิมฮ้งเสียชีวิต “ลี้ไฮว” ผู้เป็นหลานต้องปกปิดฐานะเพื่อความปลอดภัย แต่เมื่อมารดาถูกรอบสังหารจึงขอสู้อีกครั้งเพื่อรักษาเกียรติภูมิของสกุลลี้ ติดตาม ทุกวันจันทร์และวันพุธ เวลา 23.00-24.00 น. ส่วนวันอังคาร เวลา 24.00-01.00 น. เสนอตอนแรก 9 สิงหาคม 2564
หลังจากนั้นทุกวันศุกร์เวลาดี 23.00-24.00 น. มาสนุกกับภาพยนตร์ไทยยามดึก เริ่มตั้งแต่ วันศุกร์ที่ 6 สิงหาคม 2564 เรื่อง “ขอโทษค่ะหนูเป็นแมวมอง” นำแสดงโดย “เต๋อ ฉันทวิชช์ ธนะเสวี” และ “ก้อย รัชวิน วงศ์วิริยะ” กับเรื่องราวของแคสติ้งสาวสวยที่ทำงานพลาดตลอดจนเป็นที่ระอา และเมื่อเธอได้เจอกับหนุ่มหล่อขนหน้าอกอุกอุย ตรงกับงานโฆษณาที่กำลังมองหา งานและรักครั้งนี้จะนกหรือจะแฮปปี้ เอนดิ้ง, ส่วนวันศุกร์ที่ 13 สิงหาคม 2564 เรื่อง “เซียมซีป่วนรัก ฉึกฉึก” นำแสดงโดย “บอย ปกรณ์ ฉัตรบริรักษ์” และ “ณัฐฐาวีรนุช ทองมี” ความวุ่นวายของสาวออฟฟิตวัยเบญจเพศ และการเสี่ยงเซียมซีตามหารักแท้ ซึ่งใครจะรู้ว่าทำให้เธอกำลังได้รับพรถึง 7 ประการกลับบ้านไปด้วย, และวันศุกร์ที่ 20 สิงหาคม 2564 เรื่อง “พระยาปราบ” หนังไทยโบราณว่าด้วยเรื่องของพระธรรมรักษา หรือพระธุดงค์ที่ได้ชื่อว่าปราดเปรื่องในเรื่องความยุติธรรม ใครคิดถึง “ปอ ทฤษฏี สหวงษ์” ต้องติดตาม ร่วมแสดงโดยนางเอก “ปราง กัญญ์ณรัณ วงส์ขจรไกล”
สำหรับในช่วง แชนแนล ทรี มูฟวี่ส์ เดือนสิงหาคม ภาพยนตร์ฝรั่งเรื่องยาววันเสาร์ เวลา 22.55-01.25 น. พบกับ 4 เรื่องสุดเข้มข้น เริ่มที่ แวมไพร์ ทไวไลท์ หนังดังภาคต่อความรักและการต่อสู้ของแวมไพร์หนุ่มและหญิงสาวอันเป็นที่รัก นำแสดงโดย “คริสเตน สจ๊วต” Kristen Stewart “โรเบิร์ต แพตตินสัน” Robert Pattinson “เทย์เลอร์ เลาต์เนอร์” Taylor Lautner “บิลลี่ เบิร์ก” Billy Burke และ “ปีเตอร์ ฟาซิเนลลี” Peter Facinelli เริ่มจากภาคที่ 1 วันเสาร์ที่ 7 สิงหาคม 2564 “TWiLIGH” แวมไพร์ ทไวไลท์ สาวน้อย เบลล่า สวอน และแวมไพร์หนุ่ม เอ็ดเวิร์ด คัลเลน ทั้งคู่เจอกันครั้งแรกและตกหลุมรักกันทันทีเพราะเธอเสมือนคู่แท้ที่รอมานาน 90 ปี
ต่อด้วยภาคที่ 2 เสาร์ที่ 14 สิงหาคม 2564 “The Twilight Saga : New Moon” แวมไพร์ ทไวไลท์ 2 นิวมูน เบลล่า เข้ามาคลุกคลีกับคนในครอบครัวของ เอ็ดเวิร์ด ท่ามกลางความเปราะบางและอันตรายจากเหล่าแวมไพร์ตัวร้าย และภาคที่ 3 วันเสาร์ที่ 21 สิงหาคม 2564 “The Twilight Saga : The Eclipse” แวมไพร์ ทไวไลท์ 3 อีคลิปส์ รักสามเศร้าและการไล่ล่าของเหล่าแวมไพร์โหด กับความห่างของเพื่อนสนิทเผ่าพันธุ์หมาป่า วันเสาร์ที่ 28 สิงหาคม 2564 กับเรื่อง “Enough” แค้นเกินทน การลุกขึ้นมาสู้เพื่ออิสระภาพและความอยู่รอดของหญิงสาวหลังโดนรังแกอย่างสุดทน นำทีมสู้โดย “เจนนิเฟอร์ โลเปซ” Lynda Lopez
อย่างไรก็ตาม ช่อง 3 พร้อมเสิร์ฟความบันเทิงตลอดเดือนสิงหาคม 2564 เพื่อนำเวลาของครอบครัวมาอยู่ร่วมกัน บนมาตรฐานการรักษาระยะห่างอย่างห่วงๆ เพียงเปิด ช่อง 3 กด 33 และทาง CH3Plus, Ch3Thailand, Ch3ThailandNews








